stanford-oval/wikipedia huggingface dataset:
דום (משחק וידאו, 2016)
משחק המשך

ביוני 2018, כחלק מתערוכת E3, מפתחת המשחק הכריזה על משחק המשך בשם DOOM Eternal.
כמה חודשים אחר כך שוחרר סרטון יותר ארוך שהראה את המשחק, הוא הראה יכולות חדשות כמו וו-תפיסה המחובר לשוטגן ואת המיקום החדש של כדור הארץ.
ראו גם

DOOM
דום 3
Painkiller: Hell & Damnation
הערות שוליים

↑   אביב מזרחי, Doom 2016: הגיהנום מזמן לא היה כל כך כיפי, באתר הארץ, 6 ביוני 2016
↑  מישל מריוט, הניו יורק טיימס, האיש שמאחורי דום 3 מדבר, באתר הארץ, 18 באוגוסט 2004
↑  QuakeCon 2007: John Carmack Talks Rage, id Tech 5 And More, web.archive.org, ‏2007-10-29
↑  "Doom 4 "three times" Rage visual quality". Eurogamer.net (באנגלית). 2008-07-31. נבדק ב-2024-08-21.
↑  Mitch Dyer, id Software 'Pushing Boundaries,' Focusing Only on Doom 4, IGN, ‏2013-08-02 (באנגלית)
↑  Heather Alexandra, Doom Is Getting A Sequel, Doom Eternal, kotaku.com, ‏10 ביוני 2018
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
| דום |
| --- | --- | --- |
| משחקים ראשיים | דום • דוּם 2 • דום 64 • דום 3 • דום 4 • דום הנצחי • דום ימי הביניים |  |
| משחקי ספין אוף | Doom RPG • Doom Resurrection • Doom II RPG • Doom VFR |  |
| דמויות | Doomguy |  |
| סרטים | דום: הסרט • דום: ההשמדה |  |
| ספרים ומדיות נוספות | DOOM: Knee-deep in the dead • DOOM: Hell on Earth • DOOM: Infernal Sky • DOOM: Endgame • Doom 3: Worlds on Fire • Doom 3: Maelstrom |  |

| --- | --- |
בקרת זהויות :  BnF: cb17072534r (data) 
תמונת מסך מהמשחק; גיבור המשחק מתכונן להילחם בשדים לאחר שאוליביה פירס פתחה את השער ממאדים לגיהנום
תמונת מסך שהודלפה במהלך הפיתוח של דום 4, שבוטל בסופו של דבר
דת'קור

| --- | --- |

 מקורות סגנוניים:  דת' מטאל, מטאלקור
 מקורות תרבותיים:  סוף שנות ה-1990 – תחילת שנות ה-2000, אמריקה הצפונית
 
דת'קור (באנגלית: Deathcore) הוא ז'אנר פיוז'ן של הדת' מטאל ושל המטאלקור, המהווה מיזוג ביניהם. הסגנון נחשב ליחסית חדש והוא נולד בסוף שנות ה-90 עד תחילת שנות ה-2000.
מאפיינים

דת'קור משלב מאפיינים של דת' מטאל כמו בלאסט ביטס וגראולינג יחד עם מאפיינים של מטאלקור כמו שימוש רב בברייקדאונים (breakdowns).(אנ') השירה לרוב משלבת בין גראולינג בטונים נמוכים, המאפיין את הדת' מטאל, לבין צעקות וצרחות, המאפיינות את המטאלקור. טכניקה נוספת שבה משתמשים מספר סולני דת'קור היא מה שמכונה "pig squeals".
חלק מן האנליסטים משתמשים במונח דת'קור כדי לתאר מוזיקה שמשלבת בין הארדקור פאנק לבין דת' מטאל, ולכן ישנם חילוקי דעות על להקות מסוימות אם סיווגן הוא דת'קור, דת'גריינד, סלאם דת' מטאל, או משהו אחר.
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דום-דת' גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
דורותי תומפסון

| --- | --- |

דורותי תומפסון ב-1920
 לידה:  9 ביולי 1893 לנקסטר, ניו יורק, ארצות הברית 
 פטירה:  30 בינואר 1961 (בגיל 67) ליסבון, פורטוגל 
 מדינה:  ארצות הברית
 השכלה:  אוניברסיטת סירקיוז  המכון לטכנולוגיה של אילינוי 
 תקופת הפעילות:  1914–1961 (כ־47 שנים)
 עיסוק:  עיתונאית
 סוג כתב:  כתבת עיתונות ופרשנית רדיו משפיעה
 בן או בת זוג:  סינקלר לואיס (1928–1942) ג'וסף בארד (1923–1927) Maxim Kopf (1945–1958) 
 
דורותי תומפסון (באנגלית: Dorothy Thompson;‏ 9 ביולי 1893 – 30 בינואר 1961) הייתה עיתונאית ושדרנית רדיו אמריקאית, אשר בשנת 1939 נבחרה על ידי טיים מגזין לאישה המשפיעה ביותר בארצות הברית אחרי אלינור רוזוולט. היא הייתה ידועה בתור העיתונאית האמריקאית הראשונה שגורשה מגרמניה הנאצית ב-1934, ובתור אחת מהנשים הבודדות שעבדו כפרשניות חדשות ברדיו במהלך שנות השלושים. היא כונתה "הגברת הראשונה של העיתונות האמריקאית".
ביוגרפיה

דורותי תומפסון נולדה בשנת 1893 בלנקסטר, ניו יורק, למרגרט ופיטר תומפסון. מרגרט נפטרה כשדורותי הייתה בת שבע (בשנת 1901), ופיטר, שהיה מטיף מתודיסטי, נשאר לגדל את בתו לבד. כשפיטר נישא שוב, דורותי לא הסתדרה עם אשתו החדשה, אליזבת אבוט תומפסון. ב-1908 שלח פיטר את דורותי לשיקגו לחיות עם שתי אחיותיו כדי למנוע עימות. שם היא למדה במכון לואיס במשך שנתיים ואז עברה לאוניברסיטת סירקיוז, שם למדה פוליטיקה וכלכלה, וסיימה תואר ראשון ב-1914. בשל ההזדמנות שזכתה בה לרכוש השכלה, דבר לא מובן מאליו עבור נשים באותה תקופה, הרגישה תומפסון מחויבות חברתית להילחם למען זכות הבחירה לנשים, פעילות אשר הפכה לבסיס של אמונותיה הפוליטיות הנלהבות. זמן קצר לאחר סיום הלימודים, עברה תומפסון לבאפלו, ניו-יורק והתחילה לעבוד בקמפיין סופרג'יסטי. היא עבדה שם עד 1920, כאשר נסעה לאירופה כדי להתחיל את הקריירה העיתונאית שלה.
ביוגרפיה > כתיבה עצמאית

אחרי העבודה למען זכות הצבעה לנשים בארצות הברית, אשר הושגה ב-1920, העתיקה תומפסון את מגוריה לאירופה. היא הייתה מעוניינת בתנועה הציונית המוקדמת. הפריצה הגדולה שלה התרחשה כשביקרה באירלנד ב-1920, וראיינה את טרנס מקסווייני, אחד המנהיגים של שין פיין. היה זה הריאיון האחרון שנתן לפני שנעצר כמה ימים לאחר מכן, והוא נפטר כעבור חודשיים נוספים.
בעקבות הצלחה זו, היא מונתה לסקר את וינה עבור העיתון Philadelphia Public Ledger. תוך כדי עבודתה בווינה, למדה תומפסון לדבר גרמנית שוטפת. ב-1925, היא קודמה למנהלת מרכז אירופה עבור העיתון. ב-1927 היא התפטרה, ואז הניו יורק פוסט מינה אותה לראש לשכת העיתון בברלין, שם הייתה עדה לעליית הנאצים לשלטון. על פי הביוגרף שלה, פיטר קורט, תומפסון הייתה "המלכה הבלתי מעורערת של העיתונות הזרה באירופה, והאישה הראשונה שעמדה בראש לשכת עיתון בעל חשיבות".
במהלך תקופה זו, תומפסון פיתחה יחסי חברות עם סופרים רבים ומובילים, במיוחד מבין הגרמנים הגולים, וביניהם אדן פון הורבאט, תומאס מאן, ברטולט ברכט, סטפן צוייג ופריץ קורטנר. היא פיתחה ידידות קרובה במיוחד עם הסופר קארל צוקמאייר. כמו כן התוודעה אל הפסנתרנית הבריטית הרייט כהן, והייתה שותפה לעבודתה למען הפליטים מגרמניה הנאצית.
ביוגרפיה > כתיבה עצמאית > דיווח מגרמניה

העבודה המשמעותית ביותר של תומפסון בתקופה האירופאית שלה הייתה בגרמניה בתחילת שנות השלושים. היא פגשה וראיינה את אדולף היטלר לראשונה בשנת 1931. לאחר מכן כתבה ספר המבוסס על ריאיון זה בשם I Saw Hitler. היא כתבה על הסכנות הטמונות בניצחונו של היטלר. היא תיארה את היטלר במילים הבאות: "הוא חסר צורה, כמעט חסר פנים, אדם אשר חזותו קריקטורית, אדם אשר מבנה גופו סחוסי, כאילו נטול עצמות. הוא לא עקיב, ומדבר בשטף, יציבתו חסרת ביטחון ועקומה. הוא הפרוטוטייפ של האיש הקטן."
מאוחר יותר, כאשר הכוח המלא של הנאציזם שטף את אירופה, התבקשה תומפסון להגן על אמירת "האיש הקטן": הסתבר שהיא המעיטה בערכו של היטלר.
הנאצים לא ראו בעין יפה את פרסומיה, ובאוגוסט 1934 גורשה תומפסון מגרמניה. היא הייתה הראשונה מבין העיתונאים הזרים שסולקו.
ביוגרפיה > טורים

בשנת 1936 התחילה תומפסון לכתוב את "לפרוטוקול", טור שגרף הצלחה מסחררת. הוא נקרא על ידי יותר מעשרה מיליון אנשים, ופורסם ביותר מ-170 עיתונים. היא גם כתבה טור חודשי עבור כתב העת  Ladies' Home Journal במשך עשרים וארבע שנים (1937–1961); הנושאים של טור זה היו רחוקים מאוד ממלחמה ופוליטיקה, וכללו גינון, ילדים, אמנות, ועוד נושאים שנחשבו "נשיים".
ביוגרפיה > קריירה ברדיו

באותה תקופה שהתחילה את הטור השבועי, גייסה רשת NBC את תומפסון בתור פרשנית חדשות. היא התחילה בשנת 1936, ונשארה עם NBC עד 1938. השידורים שלה היו בין הפופולריים ביותר בארצות הברית, מה שהפך אותה לאחת הנואמות המבוקשות ביותר של התקופה. עם פלישת גרמניה הנאצית לפולין ב-1939, עלתה תומפסון לאוויר במשך עשרה ימים ולילות רצופים.
ביוגרפיה > קריירה ברדיו > פרשת הרשל גרינשפן

ב-1938 קידמה תומפסון את סיפורו של היהודי הפולני-גרמני הרשל גרינשפן, אשר התנקש בחייו של דיפלומט גרמני בפריז, ארנסט פון ראט, מקרה ששימש לתעמולה בידי הנאצים כדי לעורר את אירועי "ליל הבדולח". שידורה של תומפסון ב-NBC רדיו נשמע על ידי מיליוני מאזינים, והוביל למבול של אהדה למתנקש הצעיר. בחסות קרן ההגנה המשפטית של העיתונאים, נתרמו מעל 40,000$, ששימשו להגנתו של גרינשפן על ידי עורך הדין האירופאי המפורסם, וינסנט דה מורו-ג'אפרי.
ביוגרפיה > קריירה מאוחרת

תומפסון הופיעה בעמוד השער של TIME, עם תמונה נלווית שהראתה אותה מדברת לתוך מיקרופון בתחנת הרדיו. המאמר טען שהיא שנייה רק לאלינור רוזוולט בפופולריות ובהשפעה שלה בארצות הברית. היא הייתה אחת הנשים המוערכות ביותר בתקופתה. על פי המאמר: "דורותי תומפסון... נקראת ומצוטטת על ידי מיליוני נשים אשר מאמינות לה, נשים שפעם היו מקבלות את דעותיהן הפוליטיים מבעליהן, שבתורם קיבלו אותן מוולטר ליפמן." היא היה הנואמת הראשית בוועידת בילטמור, ועד סוף המלחמה נחשבה לאחת מהדוברים היעילים ביותר עבור הציונות. אולם היא שינתה את עמדותיה מקצה לקצה לאחר טיול לפלשתינה בשנת 1945, דבר שגרם לה ללא מעט קשיים, כולל האשמות באנטישמיות, והיא הוזהרה שעוינות כלפי ישראל משמעה "כמעט ההגדרה של התאבדות מקצועית" בעולם העיתונות האמריקאי. היא דחתה מכל וכל את ההאשמות, ובסופו של דבר הגיעה למסקנה כי הציונות היא מתכון למלחמה נצחית.
תומפסון נפטרה בגיל 67, בליסבון, פורטוגל.
ייצוגים בתרבות הפופולרית

נישואיה לסינקלייר לואיס היה הנושא של המחזה בברודוויי "זרים", בו דמותה גולמה בידי השחקנית לואיס נטלטון. המחזה, שנכתב על ידי שרמן יאלן, עלה ב-4 במרץ 1979, וירד לאחר תשע הופעות בלבד.
בסרט אשת השנה (1942), קתרין הפבורן שיחקה את טס הרדינג, דמות המבוססת ישירות על תומפסון. בגרסת הברודוויי המוזיקלית גולמה דמותה על ידי לורן באקול.
חיים אישיים

תומפסון הייתה נשואה שלוש פעמים, כאשר בעלה השני היה חתן פרס נובל לספרות סינקלר לואיס. בשנת 1923 היא התחתנה עם בעלה הראשון, יוסף בארד ההונגרי; הם התגרשו בשנת 1927. היא נישאה ללואיס ב-1928, ורכשה בית בוורמונט. נולד להם בן אחד, מייקל לואיס, ב-1930. הזוג התגרש ב-1942. היא נישאה לבעלה השלישי, האמן מקסים קופף, ב-1945, הם היו נשואים עד מותו של קופף ב-1958.
פרסומים

The New Russia (Holt, 1928)
I Saw Hitler! (Farrar and Rinehart, 1932)
Concerning Vermont (1937)
Once on Christmas (Oxford University Press, 1939)
Dorothy Thompson's Political Guide: A Study of American Liberalism and Its Relationship to Modern Totalitarian States (Stackpole, 1938)
Refugees: Anarchy or Organization? (Random House, 1938)
Let the Record Speak (Houghton Mifflin, 1939)
(1939) Christian Ethics and Western Civilization
(1941) A Call to Action, Ring of Freedom
(1941) Our Lives, Fortunes, and Sacred Honor
Listen Hans (Houghton Mifflin, 1942)
(1944) To Whom Does the Earth Belong?
(1945) I Speak Again as a Christian
(1946) Let the Promise Be Fulfilled: A Christian View of Palestine
(1948) The Truth About Communism
(1948) The Developments of Our Times
(1955) The Crisis of the West
The Courage to Be Happy (Houghton Mifflin, 1957)
ראו גם

סופרג'יזם
הרשל גרינשפן
לקריאה נוספת

Hertog, Susan, Dangerous Ambition: Rebecca West and Dorothy Thompson; New Women in Search of Love and Power, New York: Ballantine, 2011.
Kurth, Peter, American Cassandra: The Life Of Dorothy Thompson, Boston: Little, Brown, 1990.
Sanders, Marion K., Dorothy Thompson: A Legend in her Time, Boston: Houghton Mifflin, 1973
הערות שוליים

1 2  "The Press: Cartwheel Girl". Time. 12 ביוני 1939. {{cite news}}:  (עזרה)(הקישור אינו פעיל)
1 2 3  Kurth, Peter (1990). All American Cassandra: The Life of Dorothy Thompson. Boston: Little Brown & Co.
1 2 3  Sanders, Marion K. (‏11 באוגוסט 1973). Dorothy Thompson: A legend in her time. Boston: Houghton Mifflin Company.
1 2  "Dorothy Thompson". Eleanor Roosevelt Papers Project.
1 2 3  Kurth, Peter. "She Made It: Dorothy Thompson". Museum of Television and Radio. אורכב מ-המקור ב-2010-12-19. נבדק ב-2020-05-27.
↑  Sanders, Marion K. (1973). Dorothy Thompson: A legend in her time. Boston: Houghton Mifflin Company.
↑  Thompson, Dorothy (בדצמבר 1934). "Goodbye to Germany". Harper's Magazine. {{cite news}}:  (עזרה)
↑  Gil Maguire, 'Obama’s role model to journalists — Dorothy Thompson — turned against Zionism and was silenced US Politics,' Mondoweiss April 28, 2015.
↑  Dorothy Thompson, 'Do Israeli Ties Conflict with U.S. Citizenship?:America Demands a Single Loyalty,' Commentary (magazine) 03.01.1950
↑  Susan Hertog, Dangerous Ambition: Rebecca West and Dorothy Thompson: New Women in Search of Love and Power, Random House, New York 2011 p.344.
↑  [ https://www.ibdb.com/broadway-production/strangers-3927המופע 'זרים' (Strangers)], באתר IBDB
| --- | --- |
בקרת זהויות :  NLI: 987007268978705171  PLWABN: 9810699032905606  BNC: 000514595  BNE: XX1136209  BnF: cb123452832 (data)  CiNii: DA05809370  GND: 118846698  ISNI: 0000 0001 1844 8653  LCCN: n85185570  NARA: 16875242  NKC: pna20241217067  NLA: 35965379  NTA: 071358307  RERO: 02-A012468562  SNAC: w68p637v  SUDOC: 150793847  Trove: 1165890  VIAF: 51763286   WorldCat (עם VIAF): 51763286 
סינקלייר לואיס ודורותי תומפסון במהלך ירח הדבש שלהם - טיול קרוואן - באנגליה, 1928
ד'תתמ"ט

ד'תתמ"ט (4849)  היא שנה עברית  אשר  החלה ביום א' בתשרי, אור ל-19 בספטמבר 1088 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1089. שנה מסוג גכה, איננה מעוברת, ואורכה 354 ימים. זו שנה חמישית לשמיטה.
נולדו

רבי אברהם אבן עזרא - משורר, בלשן, פרשן מקרא, ופילוסוף בתקופת תור הזהב בספרד.
נפטרו

רבי יצחק אבן גיאת, ראש ישיבה בספרד המוסלמית, פוסק, פרשן המקרא ופייטן.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דונגל (חומרה)

דונגל המאפשר תקשורת בלוטות' במחשב ללא התקן בלוטות' מובנה
דונגל (באנגלית: Dongle) הוא חומרת מחשב, המתחברת ליציאה במכשיר כדי לספק לו פונקציונליות נוספת, או לאפשר קישור למכשיר שמוסיף פונקציונליות.
בתחום המחשוב, המונח היה בתחילה שם נרדף "לדונגלים להגנה על תוכנה" - סוג של פתרון לניהול זכויות דיגיטליות בחומרה שבו תוכנה תפעל רק אם דונגל שנמסר עם רכישת התוכנה, המכיל בדרך כלל מפתח רישיון או מנגנון הגנה קריפטוגרפי אחר, מחובר למחשב בזמן שהוא פועל. חברת הטכנולוגיה הישראלית אלדין מערכות מידע הייתה ספקית מובילה של פתרונות מסוג זה בתחילת שנות ה-2000.
המונח הוחל מאז על סוגים אחרים של מכשירים בעלי צורה דומה, כגון:
מתאמים הממירים יציאות לטיפול בסוגים שונים של מחברים (כגון DVI ל- VGA עבור צגים, חיבור USB לטורי, ובמחשוב מודרני, USB-C לסוגים אחרים של יציאות ו- Mobile High-Definition Link ).
מתאמי USB אלחוטיים לתקנים כמו בלוטות' ו-Wi-Fi.
דיסק און קי, מכשיר זעיר לאחסון נתונים למחשב, המשתמש בזיכרון הֶבְזֵק (Flash) לאחסון נתונים ובממשק ה-USB של המחשב להעברתם אל המחשב או ממנו. את המכשיר פיתחה לראשונה חברת M-systems הישראלית, בראשות דב מורן, והוא הושק בשנת 2000.
נגני מדיה דיגיטליים קטנים שמתחברים ליציאות HDMI, הידועים בשם "דונגל Smart TV".
אטימולוגיה

ישנם תיאורים שונים על האטימולוגיה של המילה "דונגל"; במאמר משנת 1999, PB Schneck קבע שהמקור לא ברור, אך ייתכן שמדובר בהשחתה של המילה "dangle" - "מתנדנד" (שכן מכשירים אלה "מתנדנדים" מיציאה במחשב).
פרסומת של מגזין Byte משנת 1992 של חברת Rainbow Technologies טענה שהדונגלים הומצאו על ידי אדם בשם "דון גאל", אשר הוליד אגדה אורבנית על מקור השם, אך הפרסומת הייתה רק תכסיס שיווקי.
דוגמאות > הגנת תוכנה ואבטחת רשתות

דונגלים המשמשים כדי לסייע במניעת שימוש והעתקה בלתי מורשית של צורות מסוימות של תוכנה. בתחילה השתמשו ביציאות כגון: יציאה טורית או יציאה מקבילה, עם הפסקת השימוש בהם נעשנה מעבר לשימוש ביציאת ה-USB במחשב.
חברת אלדין הישראלית פיתחה גם מוצר בשם ה-eToken לאימות וזיהוי משתמשים במחשבים ורשתות תקשורת ארגוניות. התקן חומרה המתחבר ליציאת ה-USB ומוודא שהמשתמש רשאי להפעיל את המחשב ולהתחבר לרשת הארגונית.
דוגמאות > נגני מדיה - סטרימרים

בעשור השני של המאה ה-21, השימוש במונח "דונגל" הורחב לנגני מדיה דיגיטליים, כגון "Roku" ו"כרומקאסט" של גוגל - שנועדו להתחבר ישירות ליציאת HDMI בטלוויזיה או מקלט AV (מופעל באמצעות חיבור Micro USB לטלוויזיה עצמה או מתאם AC), בניגוד למכשיר גדול יותר - ממיר טלוויזיה.
דוגמאות > מתאמים

כבלים קצרים מאוד המחברים שקעים גדולים יחסית לתקעים קטנים יותר מאפשרים להתקין ולהוציא כבלים בקלות מציוד עם מקום מוגבל לחיבורים.
דוגמאות > מחשבים ממוזערים

מחשבים אישים זעירים, כגון Intel Compute Stick של חברת אינטל, ו-Chromebit, דונגל המריץ את מערכת ההפעלה Chrome OS על טלוויזיה או למסך אחר, באמצעות כניסת ה-HDMI, ומאפשר להפעיל אותם כמחשב.
דוגמאות > קישוריות לרכב

דונגל שמתחבר למחבר ה-OBD-II (אנ') בכלי רכב. הדונגל מספק קישוריות לרשת באמצעות רשתות סלולריות לכל מי שנמצא ברכב, תוך שהוא משמש כנקודת Wi-Fi חמה. בנוסף, הוא עוקב אחרי שגרת הטיפולים ברכב. הדונגל אוסף נתונים ממערכות שקיימות במכונית ואף בודק את מצבן של יחידות הרכב השונות. הנתונים שנאספים נשלחים באמצעות הרשת ומנותחים בידי אלגוריתם מורכב, שיודע לפענח את המידע ולשלוח אותו בחזרה למשתמש באמצעות אפליקציה.
הערות שוליים

↑  Watson, David Lilburn; Jones, Andrew (2013-08-30). Digital Forensics Processing and Procedures: Meeting the Requirements of ISO 17020, ISO 17025, ISO 27001 and Best Practice Requirements (באנגלית). Newnes. ISBN 9781597497459.
↑  אורי רדלר, מחתרת  הקראקרים, באתר הארץ, 2 בדצמבר 2001
↑  סוכנויות הידיעות, מערכת הגנת התוכנה של אלדין זכתה לאישורן של מעבדות מיקרוסופט לעבודה עם חלונות XP, באתר TheMarker‏, 25 באוקטובר 2001
אבישי עובדיה, ‏"יש לנו טכנולוגיה שתיקח אותנו למכירות של מיליארד דולר", באתר גלובס, 28 באוגוסט 2000
↑  Lee, Dave (2016-11-07). "Discussing the dongles". BBC News (באנגלית בריטית). נבדק ב-2019-04-21.
↑  גיא גרימלנד, כך תהפכו את המחשב הנייד  לנקודה חמה של אינטרנט אלחוטי, באתר הארץ, 28 באוקטובר 2008
צחי הופמן, ‏מודם סלולרי לרכב של וואווי - צריך את זה בכלל?, באתר גלובס, 16 ביולי 2015
↑  יונתן נשיא, אם סיסטמס חושפת  את ה-DiskOnKey, באתר TheMarker‏, 6 בנובמבר 2000
סמי פרץ, ממציא הדיסק און קי והמודו: "אסור שבעוד עשור ייכתב הספר 'עלייתו ונפילתו של ההיי-טק הישראלי'", באתר TheMarker‏, 8 בספטמבר 2010
↑  Garber, Megan (2013-07-29). "The Origin of the Word 'Dongle': 7 Leading Theories". The Atlantic (באנגלית אמריקאית). נבדק ב-2019-04-21.
↑  Megan Garber, The Origin of the Word 'Dongle': 7 Leading Theories, The Atlantic, ‏JULY 29, 2013
↑  TheMarker digital, חברת אלדין השיקה מפתח הגנה חדש TimeHasp המבוסס על USB, באתר TheMarker‏, 11 ביולי 2001
↑  פתרון ה-eToken של אלדין ישולב במערכות אימות וזיהוי המשתמשים בשרתי נובל, באתר TheMarker‏, 9 בינואר 2003
עומרי כהן, אלדין משיקה את הדור החדש של ה-eToken: מפתח לזיהוי משתמש עם יכולות של דיסק און קי, באתר TheMarker‏, 14 בפברואר 2006
↑   סוכנויות הידיעות, גוגל מפתיעה עם מוצר חדש: סטרימר ביתי קטן וחדשני, באתר TheMarker‏, 24 ביולי 2013
↑  הילה חיימוביץ׳, ‏רוקו מציגה את הסטרימרים החדשים שלה, ביניהם דונגל 4K ב-70 דולר, באתר Geektime‏, 2 באוקטובר 2017
↑  צחי הופמן, ‏הכירו את הכרומביט של גוגל: מחשב זעיר לחיבור לטלוויזיה, באתר גלובס, 1 באפריל 2015
רון קסלר, ‏גוגל בקטנה: תשיק בקיץ מחשב ממוזער שיעלה פחות מ-100 דולר, באתר "אנשים ומחשבים", 1 באפריל 2015
↑  צבי קצבורג, ‏סמסונג הציגה קישוריות דור רביעי לרכבים, באתר "אנשים ומחשבים", 23 בפברואר 2016
מתאם יציאה מקבילית .
דונגלים שפיתחה חברת אלדין להגנה על תוכנה מפני העתקה, והגנה על רשתות מחשבים
מכשיר כרומקאסט מחובר ליציאת HDMI של טלוויזיה. החוט המחובר לקצה השני הוא ספק הכוח בקישור USB.
דת אזרחית

דת אזרחית מוגדרת כאמונה ופולחן המאפיינים מערכות סוציו-פוליטיות חילוניות. בכל מערכת פוליטית וחברתית זוכים נושאים שונים למעמד של "קדושה", מתמנים "קדושים" ונקבעים ימי חג ומועד.
דוגמאות לדת אזרחית

הרואים בישראל מדינה חילונית, יצביעו על כך שישנה בה דת אזרחית מפותחת יחסית הכוללת את יום העצמאות, יום הזיכרון לשואה ולגבורה ויום הזיכרון לחללי מערכות ישראל. עקב היעדר ההפרדה בין דת למדינה בישראל, החגים היהודיים קיבלו צביון ממלכתי וטקסים ממלכתיים שונים קיבלו גוון דתי.
בארצות הברית, בשנת 1941 הכריז הקונגרס של ארצות הברית על חג ההודיה כחג לאומי. חג זה משותף לכל האמריקנים: כל אחד על פי דרכו, פרוטסטנטי, קתולי, יהודי או בודהיסט, נקרא להודות לאלוהיו על שהביא אותו או את אבותיו אל "הארץ המובטחת" - ארץ החופש והשפע.
ב-1986 חקק הקונגרס חוק המגדיר את יום מרטין לותר קינג כיום שבתון רשמי, כדי לכבד את זכרו של מרטין לותר קינג ושל התנועה לזכויות האזרח של ארצות הברית שעמד בראשה וכדי להעניק לקהילת האפרו-אמריקאים תחושת שותפות בקולקטיב. כיום, יום מרטין לותר קינג הוא חלק מן הדת האזרחית האמריקנית.
בצרפת ניסה רובספייר ליצור דת אזרחית: הוא הקים, באמצעות חקיקה באספה הלאומית את הכנסייה הלאומית וקבע את פולחן הישות העליונה. ימי זיכרון, חג ומועד שהוקדשו לערכים פוליטיים ומשפחתיים, נקבעו ונחוגו בטקסים מפוארים.
לקריאה נוספת

אליעזר דון יחיא וישעיהו ליבמן, הדילמה של תרבות מסורתית במדינה מודרנית: תמורות והתפתחויות ב'דת האזרחית' של ישראל, מגמות כ"ח, 4 (1984), עמ' 461-485.
דיספלזיה אקטודרמלית

| --- | --- |

 תחום:  גנטיקה רפואית 
 קישורים ומאגרי מידע
 eMedicine:  1110595 
 MeSH:  D004476
 סיווגים
 ICD-10:  Q82.4 
 
דיספלזיה אקטודרמלית (ED) היא קבוצה של יותר מ-150 תסמונות גנטיות שנובעות מחריגות של המבנים האקטודרמיים (אנ').
למרות שלחלק מהתסמונות יש סיבות גנטיות שונות, התסמינים לפעמים דומים מאוד. האבחנה נעשית בדרך כלל על ידי התבוננות קלינית, בסיוע היסטוריה רפואית משפחתית, כך שניתן לקבוע אם ההעברה היא דומיננטית או רצסיבית.
בדיספלזיה אקטודרמלית קיימים "מצבים תורשתיים שבהם יש חריגות של שני מבנים אקטודרמליים או יותר כגון השיער, השיניים, הציפורניים, בלוטות הזיעה, בלוטות הרוק, מבנה הגולגולת-פנים וחלקים אחרים בגוף.
השפעה > שיער

אנשים המושפעים מתסמונת דיספלזיה אקטודרמלית סובלים לעיתים קרובות מתופעות חריגות בזקיקי השיער. שיער הקרקפת והגוף עשויים להיות דקים, דלים וצבעם עשוי להיות בהיר מאוד (צמיחת זקן אצל גברים עשויה להיות תקינה גם לנשאי התסמונת). השיער עשוי לצמוח לאט מאוד או באופן ספורדי והוא עשוי להיות שביר יתר על המידה, מתולתל, מעוות או מקורזל.
הציפורניים עשויות להיות עבות, בעלות צורה חריגה, דהויה, משובצת, שבירה או גדלה בגדילה איטית. הציפורניים עשויות להיות מועדות לזיהומים.
השפעה > עור

העור עשוי להיות בעל פיגמנט קל. אחרי פגיעה בעור הוא עשוי לצמוח בחזרה עם היפו-פיגמנטציה לצמיתות. במקרים מסוימים, עשויה להיות פיגמנטציה אדומה או חומה. העור יכול להיות מועד לפריחה או זיהומים ויכול להיות עבה על כפות הידיים והרגלים.
השפעה > בלוטות זיעה

אנשים המושפעים מתסמונות דיספלזיה אקטודרמלית מסוימות אינם יכולים להזיע. בלוטות הזיעה שלהם עשויות לתפקד בצורה לא תקינה או שלא התפתחו כלל בגלל חלבונים לא פעילים בבלוטות הזיעה. ללא ייצור זיעה, הגוף אינו יכול לווסת את הטמפרטורה כראוי. לכן, התחממות יתר של הגוף לאנשים הלוקים בתסמונת היא בעיה נפוצה, במיוחד במזג אוויר חם.
השפעה > בלוטות הרוק

מספר מחקרים בחנו את קצב זרימת הרוק ביחידים ומצאו זרימת רוק פרוטידית ותת הלסת הנעה בין פי 5 ל-15 נמוכה מהממוצע. זה עולה בקנה אחד עם בלוטות הרוק שהן ממקור אקטודרמלי, אם כי כמה ממצאים הצביעו על כך שיש גם קלט מזודרמלי.
השפעה > שיניים

התפתחות ניצני שיניים גורמת לעיתים קרובות לשיניים חסרות מולדות ו/או לצמיחת שיניים מחודדת. גם האמייל עשוי להיות פגום. טיפול שיניים קוסמטי הוא כמעט תמיד הכרחי וילדים עשויים להזדקק לתותבות כבר מגיל שנתיים. לעיתים קרובות יש צורך בהחלפות תותבות מרובות ככל שהילד גדל, והשתלת שיניים היא אופציה בגיל ההתבגרות, לאחר שהלסת גדלה במלואה. כיום האפשרות לעקור את השיניים ולהחליף אותן בשתלים דנטליים היא די נפוצה. ייתכן שיהיה צורך גם בטיפול אורתודונטי. מכיוון שטיפול שיניים הוא מורכב, גישה רב-תחומית היא הטובה ביותר.
השפעה > תסמונות אחרות

לאנשים עם דיספלזיה אקטודרמלית יש לעיתים קרובות בליטה בגולגולת (אנ'), סנטרים ארוכים או בולטים, אף רחב, לחיים שקועות, עור מקומט, שפתיים בולטות ועבות. בסוגים מסוימים של דיספלזיה אקטודרמלית, התפתחות לא תקינה של חלקים מהעין עלולה לגרום ליובש בעין, קטרקט ולקויי ראייה. טיפול עיניים מקצועי יכול לעזור למזער את ההשפעות של דיספלזיה אקטודרמלית על הראייה. באופן דומה, חריגות בהתפתחות האוזן עלולות לגרום לבעיות שמיעה. זיהומים בדרכי הנשימה נפוצים יותר מכיוון שהפרשות ההגנה הרגילות של הפה והאף אינן קיימות אצל הלוקים בתסמונת.
גנטיקה

ישנם מספר סוגים של התסמונת עם סיבות גנטיות מובהקות:
תסמונת היי-וולס (אנ') ותסמונת EEC (אנ') קשורות לגן TP63 (אנ').
דיספלזיה אקטודרמלית היפו-הידרוטית (אנ') יכולה להיות קשורה לגניםEDA (אנ'),(אנ')EDAR ו-EDARADD (אנ').
דיספלזיה אקטודרמלית באי מרגריטה קשורה ל-PVRL1 (אנ').
דיספלזיה אקטודרמלית עם שבריריות העור קשורה ל-PKP1 (אנ').
דיספלזיה אקטודרמלית הידרוטית של קלוסטון (אנ') קשורה ל-GJB6 (אנ').
תסמונות Naegeli / (אנ') Dermatopathia pigmentosa reticulariss (אנ') קשורות ל-KRT14 (אנ').
Pachyonychia congenita (אנ') נגרמת על ידי קרטינים מרובים.
היפופלזיה עורית מוקדית (אנ') קשורה ל-PORCN (אנ').
תסמונת אליס-ואן קרוולד (אנ') קשורה ל-EVC (אנ').
Palmoplantar ectodermal dysplasia (אנ') הם מספר מצבים שונים המשפיעים באופן סלקטיבי על הידיים והרגליים.
מקרים ידועים של התסמונת

מייקל ברימן (אנ'), שחקן אמריקאי עם דיספלזיה אקטודרמלית תת-הזעתית (אנ').
לוי הוקן (אנ'), גולש סקייטבורד ניו זילנדי.